Արայիկ Աղաբաբյանը դրական է գնահատում Եվրամիության հետ ստորագրված Համապարփակ և ընդլայնված գործընկերության համաձայնագիրը: Ըստ նրա՝ հիմա ավելի շատ հնարավորություններ են բացված. «Եվրամիության պահանջների իրականացումն ավելի շատ մեր քաղաքական կամքից է կախված, ժողովրդից, մեր քաղաքացիական հասարակության վերահսկողությունից: Այսօր մենք պետություն ենք, բայց պետականության հիմքերը պետք է այդպիսի պայմանագրերով, կոնվենցիաներով նաև ձևավորենք, նոր պայմանագրով աշխարհում մեր տեսահորիզոնը բացեց, այն, ինչ մի հոգու հետ տանք-առնենք, այն, ինչ մի քանի հոգու հետ, բնականաբար, նույնը չէ. մարդկանց հնարավորություններն ու ուղղվածություններն էլ են զարգանում»,- ընդգծեց պատգամավորը: